«Մեղադրյալ Հրաչյա Հակոբի Աճառյանը ձերբակալվել է 1937 թվականի սեպտեմբերի 29-ին անվտանության ծառայության մարմինների կողմից՝հիմք ընդունելով անգլիական հետախուզությանը նրա անդամակցության մասին եղած տվյալները,-կարդում ենք համար 310 դատաքննչական գործի մեղադրական եզրակացության մեջ, թվագրված 1938 թիվ նոյեմբերի 20ով: – Հետաքննությունը պարզել է, որ մեղադրյալը 1918 թվականին, անգլիացիների կողմից Ադրբեջանի բռնազավթման շրջանում, Բաքվում հավաքագրվել է անգլիացիների հետախուզությանը և աշխատել նրանց օգտին…Լինելով հակահեղափոխական բուրժուանացիոնալիստական գաղափարակիր, Երևանի Պետհամալսարոնում դասավանդելու ընթացքում ուսանողների և դասախոսների շրջանում էմիսարի գործ է կատարել, նշանաբան ունենալով՝ «Հայաստանը կծաղկի միայն Անգլիայի հովանավորությամբ «միտքը… Բացի այդ, լեզվաբանության ամբիոնի վարիչի գործունեությանը զուգընթաց մեղադրյալ Աճառյանը թշնամական դիրք է գրավել լեզվաբանության մարքսիստական զարգացման հարցի նկատմամբ, բազմիցս հայտարարելով՝ «դիալեկտիկան մի խցկեք լեզվաբանության ոլորտ, այնտեղ այն չկա և լինել չի կարող»: Մեղադրյալն իրեն մեղավոր է ճանաչել»: